**Adatkezelési tájékoztató**

**helyi iparűzési adó megállapításával összefüggő adatkezeléshez**

**Bevezetés**

A Csengődi Polgármesteri Hivatal, mint adatkezelő (továbbiakban: Adatkezelő) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, továbbiakban: GDPR) [[1]](#footnote-1) 13. cikkben foglaltak kötelezettségének eleget téve a helyi iparűzési adó megállapításával összefüggő adatkezeléshez az alábbi adatvédelmi tájékoztatót adja.

A tájékoztatóban foglaltakat nem természetes személyek esetében nem alkalmazandó.

1. **Adatkezelő megnevezése**

**Adatkezelő: Csengődi Polgármesteri Hivatal**

**Székhely: 6222 Csengőd, Dózsa Gy. u. 35.**

**E-mail cím: hivatal@csengod.hu**

**Telefonszám: 78/441-144**

**Fax: 78/441-177**

**Adatvédelmi tisztségviselő:** Szaladós-Buda Julianna

**Elérhetősége:** 6222 Csengőd, Dózsa György utca 35.

**E-mail:** szemelyugy@csengod.hu

**Telefonszám:** 78/441-144

1. **Személyes adatok kezelésének célja**

Az adatkezelés célja a helyi adókról szóló 1990. évi C. törvény 9. §-a, valamint Csengőd Község Önkormányzata Képviselő-testületének magánszemélyek kommunális adójáról és helyi iparűzési adóról szóló 8/2015. (XI.30.) önkormányzati rendelete alapján adókötelezettség megállapítása.

1. **Személyes adatok kezelésének jogalapja**

A személyes adatok kezelése közhatalmi jogosítvány alapján történik.

1. **Személyes adatok kezelésének fajtája**

Az Adatkezelő az adózás rendjéről szóló 2017. évi CL. törvény 123. §, a helyi adókról szóló 1990. évi C. törvény 9. §, valamint az önkormányzati adóhatóságok által rendszeresíthető bevallási, bejelentési nyomtatványok tartalmáról szóló 35/2008. évi (XII.31.) PM rendelet alapján az adózó helyi iparűzési adó bevallásában, adat és változás-bejelentésében, nyilatkozatában, kérelmében megadott adatokat, azaz

* a családi és utónevet,
* a születési családi és utónevet,
* születési helyet és idejét,
* anyja születési családi utónevét,
* lakcímet,
* tartózkodási helyet,
* adóazonosító jelet, adószámot,
* bevallás iparűzési adó adatait az irányadó jogszabályok szerint kezeli, nyilvántartja.
1. **Személyes adatok kezelésének ideje**

Az Adatkezelő a 4. pontban meghatározott adatokat a közfeladatot ellátó szervek a köziratokról, a közlevéltárakról és a magánlevéltári anyag védelméről szóló 1995. évi LXVI. törvényben, a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendeletben, valamint az Iratkezelési szabályzatban meghatározott követelmények szerint iktatja és az iktatott iratok között az irat selejtezéséig, illetve ennek hiányában levéltárba adásáig kezeli.

Az adatokat a hozzáférés nyilvántartásban az Adatkezelő legfeljebb az iratkezelési jogosultság megszűnéséig kezeli.

1. **Az adatokhoz való hozzáférés és adattovábbítás**

A személyes adatokhoz az Adatkezelő köztisztviselői a feladatellátás érdekében a szükséges mértékig férnek hozzá.

Az Adatkezelő csak jogszabályban meghatározott módon és célból adhatja át az általa kezelt személyes adatokat más állami szervek számára, különösen:

* Hatósági, felügyeleti ellenőrzés esetén
* Rendőrség, ügyészség megkeresése esetén a nyomozáshoz szükséges személyes adatokat tartalmazó irat továbbítása esetén.
1. **Adatbiztonsági intézkedések**

Adatkezelő a megadott személyes adatokat az Adatkezelő székhelyén tárolja. Az önkormányzati ASP rendszerről szóló 257/2016. (VIII.31.) Kormány rendelet 1. § 5. pontja alapján az elektronikus formában kezelt személyes adatok a NISZ /Nemzeti Infokommunikációs Szolgáltató Zrt./ Székhelye: 1081 Budapest, Csokonai u. 3. által üzemeltett Önkormányzati ASP Adó Szakrendszer szerverén is megtalálhatók.

Az Adatkezelő megfelelő informatikai, technikai és személyi intézkedéssel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

1. **Adatkezeléssel kapcsolatos jogok**

**8.1. Hozzáférési jog**

Az érintett személy jogosult arra, hogy kérésére a személyes adatainak kezelésével kapcsolatban információkat kapjon.

Az 1. pontjában megadott elérhetőségeken keresztül, írásban tájékoztatást kérhet az Adatkezelőtől saját személyes adatainak vonatkozásában arról, hogy:

* az adatkezelés folyamatban van-e,
* milyen adatkezelési cél miatt,
* milyen személyes adatokat (személyes adatok kategóriái),
* kik azok a címzettek, akikkel a személyes adatot közölték vagy közölni fogják, különösen harmadik országbeli címzetteket, illetve nemzetközi szervezeteket,
* mennyi az személyes adatok tárolásának tervezett időtartama

Az érintettnek joga van a folyamatban lévő adatkezelés vonatkozásában az alábbi információkérésére:

* a személyes adat vonatkozásában van-e joga a személyes adat helyesbítésére, törlésére vagy kezelésének korlátozására és a személyes adat kezelésének tiltakozása ellen,
* van-e joga felügyeleti hatósághoz címzett panasz benyújtására,
* az adatok nem az érintettől származnak, akkor a forrásra vonatkozó elérhető információhoz

Az Adatkezelő a kérelmet legfeljebb 30 napon belül teljesíti, és a kérelmezőt az általa megadott elérhetőségen keresztül írásban értesíti.

**8.2 A helyesbítéshez való jog**

Az érintett személy az 1. pontjában megadott elérhetőségeken keresztül, írásban kérheti, hogy az Adatkezelő módosítsa valamely személyes adatát (például bármikor megváltoztathatja az e-mail címét).

Az Adatkezelő a kérelmében foglaltak alapján legfeljebb 30 napon belül az adatait helyesbíti, amelyről a megadott elérhetőségen keresztül írásban értesítést kap az érintett személy.

**8.3 A törléshez és az „elfeledtetéshez” való jog**

Az érintett személy az 1. pontjában megadott elérhetőségeken keresztül, írásban kérheti az Adatkezelőtől a személyes adatainak a törlését. Amennyiben az adatok kezelésére további kötelezettsége nincs, akkor az Adatkezelő a kérelmet megvizsgálja és haladéktalanul, de legkésőbb 30 napon belül döntéséről a megadott elérhetőségen keresztül írásban értesíti az érintett személyt

Az Adatkezelő az érintett személy törli a vonatkozó személyes adatokat, ha az alábbi indokok valamelyike fennáll:

* az adatkezelés már nem szükséges,
* az adatkezelés alapját képező hozzájárulás visszavonásra került és az adatkezelésnek nincs más jogalapja,
* adatkezelése elleni tiltakozás esetén, és nincs elsőbbséget élvező jogszerű ok az adatkezelésre,
* személyes adatokat jogellenesen kezelték,
* adatkezelőre alkalmazandó uniós vagy nemzeti jogban előírt jogi kötelezettség teljesítéséhez törölni kell a személyes adatokat,

**8.4. A zároláshoz (adatkezelés korlátozásához) való jog**

Az érintett személy az 1. pontban megadott elérhetőségeken keresztül, írásban kérheti, hogy a személyes adatait az Adatkezelő zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával).

Az Adatkezelő az érintett személy kérésére korlátozza az adatkezelést, ha az alábbi indokok valamelyike fennáll:

* az érintett személy vitatja a személyes adatok pontosságát,
* az adatkezelés jogellenes, és az érintett személy ellenzi azok törlését,
* az Adatkezelőnek már nincs szüksége a személyes adatokra, de az érintett személy igényli azokat védendő magánérdekből,
* az érintett személy tiltakozott az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő indokai elsőbbséget élveznek-e az érintett személy jogos érdekeivel szemben.

A zárolás addig tart, amíg az érintett által megjelölt indok szükségessé teszi az adatok tárolását.

**8.5. A tiltakozáshoz való jog**

Az érintett személy az 1. pontban megadott elérhetőségeken keresztül, írásban tiltakozhat az adatkezelés ellen, ha az Adatkezelő személyes adatot közvélemény-kutatás vagy tudományos kutatás céljából továbbítaná, felhasználná.

Így például tiltakozhat az ellen, ha az Adatkezelő az érintett személy hozzájárulása nélkül a személyes adatot tudományos kutatás céljából felhasználná.

1. **Az Adatkezeléssel kapcsolatos jogérvényesítési lehetőség**

**9.1**. **Hatósági jogorvoslathoz való jog**

Az érintett személy a Nemzeti Adatvédelmi és Információszabadság Hatóság (1125 Budapest, Szilágyi Erzsébet fasor 22/c., a továbbiakban: Hatóság) vizsgálatát kezdeményezheti a az Adatkezelő intézkedése jogszerűségének vizsgálata céljából, ha

* az Adatkezelő az előzetes tájékozódáshoz való jogának, hozzáféréshez való jogának, helyesbítéshez való jogának, az adatkezelés korlátozásához való jogának, valamint a törléshez való jogának érvényesítését korlátozza, vagy ezen jogainak érvényesítésére irányuló kérelmét elutasítja, valamint
* a Hatóság adatvédelmi hatósági eljárásának lefolytatását kérelmezheti, ha megítélése szerint személyes adatainak kezelése során az Adatkezelő megsérti a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat.

**9.2 A bírósági jogorvoslathoz való jog**

A bírósági jogorvoslathoz való jogának érvényesítése érdekében az érintett személy az Adatkezelő ellen a lakóhelye vagy tartózkodási helye szerint illetékes törvényszékhez fordulhat, ha megítélése szerint az Adatkezelő a személyes adatait a személyes adatok kezelésére vonatkozó, jogszabályban vagy az Európai Uniókötelező jogi aktusában meghatározott előírások megsértésével kezeli.

Azt, hogy az adatkezelés a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásoknak megfelel, az Adatkezelő köteles bizonyítani.

1. https://eur-lex.europa.eu/legal-content/HU/TXT/PDF/?uri=OJ:L:2016:119:FULL&from=HU [↑](#footnote-ref-1)